મ્યુનિ. દ્વારા ટેક્સ રિબેટ યોજના ૧૬ મે સુધી લંબાવાઈ છે. છેલ્લાં કેટલાંક વર્ષથી તંત્ર પ્રામા‌િણક કરદાતાઓને પ્રોત્સાહિત કરવા એડ્વાન્સ પ્રોપર્ટી ટેક્સ રિબેટ યોજના જાહેર કરે છે. આ યોજના અંતર્ગત જે તે ચાલુ નાણાકીય વર્ષનો એડ્વાન્સમાં ટેક્સ ભરનાર કરદાતાને ટેક્સ બિલમાં દસ ટકાની રાહત અપાય છે. યોજના થકી ચાલુ નાણાકીય વર્ષ ર૦૧૬-૧૭માં મ્યુનિ. કોર્પોરેશનને કુલ રૂ.રર૭.૮૩ કરોડની આવક થઇ હતી. ૩૦ એપ્રિલના યોજનાના ‌છેલ્લા દિવસે કરદાતાઓ માટે રાતના ૯-૦૦ વાગ્યા સુધી તમામ સિવિક સેન્ટર ખુલ્લાં રખાયાં હતા.